|  |  |  |
| --- | --- | --- |
| CoRLogo_SK | L:\PRESS & COMMUNICATIONS\COMMUNICATIONS\EUROCHAMBRES Corporate\Communications tools\LOGO\Logo kit\For screen reading\RGB\Color\Logo EUROCHAMBRES_colour.jpg | Tlačová správa |
| CoR/19/HGL06.sk Brusel 9. apríla 2019 |

|  |
| --- |
| Európsky výbor regiónov a EUROCHAMBRES spájajú sily,  aby zabezpečili hospodársky rast a pracovné miesta v EÚ |
|  |
| **Európsky výbor regiónov (VR) a Združenie európskych obchodných a priemyselných komôr – EUROCHAMBRES – sa dohodli na novom** [Akčnom pláne](https://cor.europa.eu/en/events/Documents/missing-Links.docx) **pre obnovenú spoluprácu v kľúčových oblastiach s cieľom zlepšiť podmienky podnikania a regionálny hospodársky rozvoj.** |
| [Akčný plán](https://cor.europa.eu/en/events/Documents/missing-Links.docx), ktorý spolupodpísali predsedovia Karl-Heinz Lambertz (Európsky výbor regiónov) a Christoph Leitl (EUROCHAMBRES), stanovuje oblasti spolupráce v rokoch 2019 – 2022 s cieľom riešiť nezamestnanosť mladých ľudí a nesúlad medzi ponúkanými a požadovanými zručnosťami, stimulovať podnikanie, posilniť súdržnosť a zvýšiť priemyselnú konkurencieschopnosť.  Pri podpisovaní akčného plánu predseda EUROCHAMBRES **Christoph Leitl** uviedol: „*Organizácie* *EUROCHAMBRES a Európsky výbor regiónov sú len také silné, aké silné sú ich siete. Miestne obchodné a priemyselné komory a regionálne samosprávy zohrávajú kľúčovú úlohu pri dosahovaní sociálno-hospodárskeho pokroku na najnižšej úrovni. Toto úsilie sa zintenzívni, ak naše siete budú pracovať spoločne. Náš spoločný akčný plán poskytuje hodnotný rámec na posilnenie takejto spolupráce, a tým podporuje rast na regionálnej a európskej úrovni.*“  Predseda VR **Karl-Heinz Lambertz** dodal, že „len spoluprácou, partnerstvom a cezhraničnou činnosťou na miestnej úrovni môže EÚ vytvárať pracovné miesta, podporovať rast, riešiť nerovnosti a zabezpečiť, aby sa nezabudlo na žiadneho občana. Naše obnovené partnerstvo s EUROCHAMBRES spája podniky s miestnymi sa regionálnymi samosprávami z celej EÚ, takže si môžeme vymieňať vedomosti, skúsenosti a zručnosti s cieľom zvýšiť efektívnosť EÚ a stimulovať regionálne investície.“  V akčnom pláne VR a EUROCHAMBRES na roky 2019 –2022 sa stanovujú tieto oblasti spolupráce, ktoré sa budú počas obdobia vykonávania pravidelne prehodnocovať:   * zvýšená spolupráca v oblasti legislatívnej činnosti EÚ výmenou pozičných dokumentov a štúdií, * riešenie nezamestnanosti mladých ľudí a nesúladu medzi ponúkanými a požadovanými zručnosťami výmenou inovatívnych a najlepších postupov, * stimulovanie podnikania a politika v oblasti MSP podporou programu [Erasmus pre mladých podnikateľov](https://www.erasmus-entrepreneurs.eu/) (EYE) a siete [Podnikateľský región roka](https://cor.europa.eu/en/engage/Pages/european-entrepreneurial-region.aspx) (EER), * presadzovanie lepšej právnej regulácie EÚ a zásady subsidiarity prostredníctvom posúdení územného vplyvu a [iniciatívy regionálnych centier](https://cor.europa.eu/sk/our-work/Pages/network-of-regional-hubs.aspx), * podpora spolupráce v susedných krajinách prostredníctvom iniciatívy v oblasti podnikania mladých ľudí v stredozemských partnerských krajinách a šírením informácií pre miestne a regionálne orgány o prístupe k financovaniu, * posilnenie politiky súdržnosti EÚ prostredníctvom združenia [#CohesionAlliance](https://cor.europa.eu/sk/engage/Pages/cohesion-alliance.aspx), * zvýšenie územnej odolnosti prostredníctvom spoločnej analytickej práce týkajúcej vplyvu budúcich obchodných vzťahov EÚ27 so Spojeným kráľovstvom, regionálnej priemyselnej konkurencieschopnosti a hospodárskeho, sociálneho a územného rozvoja prostredníctvom [siete komôr Insuleur](http://insuleur.org/).   **Kontaktná osoba:**   |  |  | | --- | --- | | Európsky výbor regiónov Carmen Schmidle  tel. +32 2 282 2366  [Carmen.Schmidle@cor.europa.eu](mailto:Carmen.Schmidle@cor.europa.eu) | EUROCHAMBRES  Luis Piselli  tel. +32 2 282 0592  [piselli@eurochambres.eu](mailto:piselli@eurochambres.eu) | |
| **Európsky výbor regiónov**  Európsky výbor regiónov je zhromaždenie Európskej únie združujúce regionálnych a miestnych zástupcov zo všetkých 28 členských štátov Európskej únie. Bol vytvorený v roku 1994 v nadväznosti na podpísanie Maastrichtskej zmluvy a jeho poslaním je zapájať miestne a regionálne samosprávy do rozhodovacieho procesu EÚ a informovať ich o politikách EÚ. Európsky parlament, Rada a Európska komisia musia výbor požiadať o konzultáciu v oblastiach politiky, ktoré sa týkajú regiónov a miest. Každý z 350 členov a 350 náhradníkov musí mať volebný mandát alebo politickú zodpovednosť voči volenému zhromaždeniu vo svojom regióne alebo meste, aby mohol zasadať v Európskom výbore regiónov. Viac podrobností o svojej národnej delegácii sa dozviete [na tomto odkaze](https://cor.europa.eu/sk/members/pages/national-delegations.aspx). |
| Osobné údaje sa spracúvajú v súlade s požiadavkami nariadenia (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi EÚ. Na požiadanie môžete získať informácie o svojich osobných údajoch, opraviť v nich prípadnú nepresnosť alebo neúplnosť alebo požiadať, aby boli odstránené z nášho zoznamu adries.  Všetky otázky týkajúce sa spracovania Vašich osobných údajov môžete poslať na e-mailovú adresu: [PresseCdr@cor.europa.eu](mailto:PresseCdr@cor.europa.eu). Môžete tiež poslať e-mail úradníkovi VR pre ochranu údajov [data.protection@cor.europa.eu](mailto:data.protection@cor.europa.eu). Pokiaľ ide o spracovanie Vašich osobných údajov, máte právo kedykoľvek sa obrátiť na európskeho dozorného úradníka pre ochranu údajov: [www.edps.europa.eu/EDPSWEB/.](http://www.edps.europa.eu/EDPSWEB/) |